Η διαμονή μας στο συγκεκριμένο διαμέρισμα ήταν αυτό ακριβώς που είδαμε στην ιστοσελίδα και αυτό ακριβώς που περιμέναμε. Η τοποθεσία στο ιστορικό κέντρο της πόλης ήταν επιλογή μας και πολύ καλή. Το κτίριο παλαιό, όπως τα περισσότερα στο Παλέρμο, σε φέρνει σε επαφή με τον τρόπο ζωής των ντόπιων και την ιστορία. Ο οικοδεσπότης μας υποδέχτηκε αν και ήρθαμε αργά τη νύχτα. Το διαμέρισμα ήταν πολύ καθαρό και ο ίδιος πολύ κατατοπιστικός. Τα δωμάτια πολύ άνετα και τα στρώματα ικανοποιητικά. Στο διαμέρισμα δεν επιτρέπεται το κάπνισμα, αλλά υπάρχουν 3 μικρά μπαλκόνια. Ακόμα και το μπουκάλι κρασί της υποδοχής ήταν για την ώρα που ήρθαμε μια απλή αλλά όμορφη επιπλέον προσφορά ευγένειας. Ήταν όλα πολύ όμορφα! Αν βρεθούμε στο Παλέρμο θα το επιλέξουμε και πάλι.